Vidimo se
Vidimo se je hrvatski igrani film snimljen 1995. godine u režiji Ivana Salaja, kome je to predstavljao cjelovečernji igrani debi. Radnja počinje u ljeto 1981. godine kada se petorica dječaka u šumi zavjetuju da će tamo biti pokopani kraj svog uginulog kućnog ljubimca, te se nastavlja deset godina kasnije, u jesen 1991. godine, kada se u jeku Domovinskog rata, suočeni s dilemom da li ispuniti zavjet kada je jedan od njih poginuo u bitci za Vukovar.

Salaj, koji je rat neposredno pratio i to bio pretočio u svoj dokumentarni film Hotel Sunja, je ratu, koji je u vrijeme snimanja još uvijek bio aktualan, pristupio na realističan i nimalo sentimentalan način, prikazujući kroz likove četvorice preživjelih prijatelja različite načine na koje on uništava živote. U filmu je posebno impresivan bio nastup Gorana Višnjića u ulozi HOS-ovca za kojeg je izvjesno da se nikada neće prilagoditi mirnodopskom životu. Film, koji je zbog scene u kojoj jedan od likova otvoreno psuje Boga Milan Ivkošić u kolumni za Večernji list osudio kao "antikatolički i antidržavotvorni", je dio kritičara usporedio sa ostvarenjima nekadašnjeg jugoslavenskog Crnog vala.

External links
 

Hrvatski filmovi
Dramski filmovi
Filmovi o raspadu SFRJ